సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
జల్లికట్టు హింసాత్మకం: విధ్వంసంపై లారెన్స్ సందేహాలు
జల్లికట్టు కోసం చెన్నైలోని మెరీనా బీచ్ వద్ద గత వారం రోజులుగా ప్రశాంతంగా జరుగుతున్న నిరసనలు సోమవారం...
| Updated:
Jan 23, 2017, 03:52PM IST
జల్లికట్టు కోసం చెన్నైలోని మెరీనా బీచ్ వద్ద గత వారం రోజులుగా ప్రశాంతంగా జరుగుతున్న నిరసనలు సోమవారం విధ్వంసానికి దారితీశాయి. మెరీనా బీచ్ పరిసరాల్లో రెచ్చిపోయిన అల్లరి మూకలు దాదాపు 10 వాహనాలకి నిప్పు పెట్టి పెను విధ్వంసానికి పాల్పడ్డాయి. ఐస్ హౌజ్ పోలీసు స్టేషన్&zwnj;కి అల్లరి మూకలు నిప్పంటించాయి. గుర్తుతెలియని దుండగులు పోలీసు స్టేషన్&zwnj;పై పెట్రోలు బాంబులతో దాడికి పాల్పడినట్టుగా పోలీసులు చెబుతున్నారు.
ఈ మొత్తం వ్యవహారంపై స్పందించిన ప్రముఖ కొరియోగ్రాఫర్ లారెన్స్... 'ఆందోళనల్లో పాల్గొన్నది విద్యార్థులే అయినప్పటికీ... ఈ విధ్వంసంతో విద్యార్థులకి అసలు ఎటువంటి సంబంధం లేదని అన్నారు. విద్యార్థులు ప్రశాంతంగా నిరసన చేపట్టిన చోట ఈ విధ్వంసం ఎందుకు జరిగినట్టు అని ప్రశ్నించారు. ఈ విధ్వంసం వెనుక ఎవరి హస్తం వుందో తెలియాల్సిన అవసరం ఉంది' అని లారెన్స్ డిమాండ్ చేశారు. అనారోగ్యంతో ఆస్పత్రిపాలైన లారెన్స్ విద్యార్థులకి మద్దతుగా ఈ ప్రకటన చేశారు.